ΓΡΑΠΤΗ ΕΡΩΤΗΣΗ E-2168/99

υποβολή: Gerhard Schmid (PSE) προς την Επιτροπή

(29 Νοεμβρίου 1999)

Θέμα: Τηλεκέντρα στη Βαυαρία

Η Βαυαρική Κυβέρνηση έχει την πρόθεση, στο πλαίσιο του προγράμματος Top-11, να θέσει σε λειτουργία αυτά τα οποία αποκαλούνται τηλεκέντρα στο σύνολο των περιοχών που εμπίπτουν στον στόχο 5Β. Συνολικά, θα πρέπει τοιουτοτρόπως να τεθούν σε λειτουργία στην Βαυαρία 40 από τα εν λόγω κέντρα για την ίδρυση των οποίων οι κρατικές αρχές θα διαθέσουν 60 εκατομμύρια DM. μως, το μεγαλύτερο τμήμα των σχετικών πιστώσεων προέρχεται από κοινοτικούς πόρους, όπου συγκεκριμένα, το τμήμα εκ του προγράμματος 5Β ανέρχεται σε περίπου 17,8 εκατομμύρια DM και αυτό του Ευρωπαϊκού Κοινωνικού Ταμείου σε περίπου 7,5 εκατ. DM. Οι πιστώσεις που χορηγούνται από το ομόσπονδο κράτος της Βαυαρίας ανέρχονται επίσης σε περίπου 15 εκατ. DM.

Το εν λόγω πρόγραμμα αποτέλεσε επίσης αντικείμενο φυλλαδίου εις το οποίο δεν αναφέρεται καθόλου ότι το μεγαλύτερο τμήμα των εν λόγω πιστώσεων προέρχεται από τον κοινοτικό προϋπολογισμό. Επιτοπίως επίσης, σε ό,τι αφορά τα προγράμματα τα οποία γνωρίζω, καμία ένδειξη δεν αναφέρει ότι πρόκειται για κοινοτικές πιστώσεις.

1. Υπάρχουν διατάξεις σύμφωνα με τις οποίες οι αρχές των κρατών μελών στις οποίες έχει ανατεθεί η διαχείριση των κοινοτικών πιστώσεων είναιποχρεωμένες να αναφέρουν δημοσία την προέλευση των κοινοτικών πιστώσεων; Εάν ναι, προτίθεται η Επιτροπή, λόγω του εν λόγω γεγονότος να παρέμβει στην κυβέρνηση του ομόσπονδου κράτους της Βαυαρίας; Εάν όχι, για ποιο λόγο και προβλέπονται για το μέλλον παρόμοιες διατάξεις;

2. Σύμφωνα με τις πληροφορίες που διαθέτω δεν κατέστη δυνατή ηλοποίηση των 600 πρόσθετων θέσεων εργασίας στον αγροτικό χώρο που είχαν συνδυαστεί με τη δημιουργία των τηλεκέντρων. Εξέτασε η Επιτροπή το εν λόγω πρόγραμμαπό την οπτική γωνία της αποτελεσματικότητας της χρησιμοποιήσεως δημοσίων πιστώσεων και ειδικότεραπό την οπτική γωνία της δημιουργίας θέσεων απασχόλησης; Εάν ναι, ποιο είναι το αποτέλεσμα; Εάν όχι, για ποιο λόγο και θα πραγματοποιηθεί ο έλεγχος αυτός στο μέλλον;

Απάντηση του κ. Fischler εξ ονόματος της Επιτροπής

(21 Δεκεμβρίου 1999)

Ο σχεδιασμός των επιχειρησιακών προγραμμάτων που εγγράφονται στο πλαίσιο του στόχου 5β και της πρωτοβουλίας Leader II και που συγχρηματοδοτούνται από τα διαρθρωτικά ταμεία, πραγματοποιείται στο επίπεδο των προτεραιοτήτων και των μέτρων, και όχι στο επίπεδο των έργων. Επομένως, η Επιτροπή δεν έχει συνήθως γνώση κάθε συγκεκριμένου έργου.

Στην περίπτωση των «11 κορυφαίων» («top elf»), οι αρχές της Βαυαρίας πληροφόρησαν την επιτροπή παρακολούθησης για τον στόχο 5β και την πρωτοβουλία Leader II στη Βαυαρία, ότι η επικρατούσα στη Βαυαρία έννοια της «ολοκληρωμένης χρήσης των τηλεπικοινωνιών στην ύπαιθρο («top elf») περιλαμβάνεται στα μέτρα των επιχειρησιακών προγραμμάτων. Αποτελείται από έναν αριθμό διαφορετικών έργων τα οποία, για να βελτιωθεί η ορατότητά τους, συνοψίσθηκαν στην έννοια των 11 κορυφαίων». Τα έργα αυτά είχαν συνδεθεί με τα μέτρα του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και του Ευρωπαϊκού Κοινωνικού Ταμείου (ΕΚΤ) του επιχειρησιακού προγράμματος του στόχου 5β, δηλαδή με το μέτρο 7 «δασοκομία» και με ένα από τα «11 κορυφαία» έργα, το έργο «σύστημα δασοκομικής πληροφόρησης».

Ούτε η Επιτροπή ούτε η επιτροπή παρακολούθησης δεν έχουν πληροφορηθεί σχετικά με τα λεπτομερή χρηματικά ποσά τα οποία προβλεπόταν να δαπανηθούν γιάυτά τα «11 κορυφαία » έργα. Η Επιτροπή έχει έρθει σε επαφή με τις γερμανικές αρχές για να επαληθεύσει τα αριθμητικά στοιχεία τα οποία αναφέρει στην ερώτηση του το Αξιότιμο Μέλος του Κοινοβουλίου.

Η Επιτροπή δεν είχε πληροφορηθεί σχετικά με το ενημερωτικό φυλλάδιο το οποίο είχε εκπονηθεί από τις αρχές της Βαυαρίας για αυτά τα «11 κορυφαία» έργα.

1. Στο σημείο Ε των «οριζοντίων ρητρών» που επισυνάπτονται στις αποφάσεις της Επιτροπής για τα επιχειρησιακά προγράμματα, ορίζεται ότι ισχύει η απόφαση της Επιτροπής αριθ. 94/342/ΕΚ, της 31ης Μαΐου 1994(1), σχετικά με τα μέτρα πληροφόρησης και δημοσιότητας που πρέπει να λαμβάνουν τα κράτη μέλη στο πλαίσιο των παρεμβάσεων των διαρθρωτικών ταμείων.

Η Επιτροπή δεν είναι σε θέση να επιβεβαιώσει ότι η κυβέρνηση της Βαυαρίας πληρούσε τις απαιτήσεις του προαναφερομένου κειμένου όσον αφορά τα εν λόγω έργα. Η Επιτροπή βρίσκεται επί του παρόντος σε επαφή με το εν λόγω κράτος μέλος για το ζήτημα αυτό.

2. Δεδομένου ότι ο σχεδιασμός του επιχειρησιακού προγράμματος πραγματοποιείται στο επίπεδο του μέτρου, η Επιτροπή δεν μπορεί να εκπονεί μελέτες σκοπιμότητας που έχουν ως αντικείμενο έργα. Αυτό εναπόκειται στο κράτος μέλος. Για να είναι σε θέση να παράσχει λεπτομερέστερη πληροφόρηση σχετικά, η Επιτροπή βρίσκεται επί του παρόντος σε επαφή με το εν λόγω κράτος μέλος.

(1) ΕΕ L 152 της 18.6.1994.